Minut de silenci a Burjassot davant l’última mort per violència de gènere ocorreguda a València
2025-07-24

Les autoritats de l’Ajuntament de Burjassot, encapçalades per l’alcalde, Rafa García i el personal municipal s’han concentrat aquest matí (9-12-2021), a les 12h, a les portes del Consistori, per a guardar un minut de silenci en senyal de duel i solidaritat davant l’últim cas de violència de gènere ocorregut a València, que ha costat de la vida d’una dona de 30 anys.

Cristina Blanch ha sigut l’última víctima per violència masclista, una jove de 30 anys a la qual aquesta xacra va arrabassar la vida en la matinada del passat divendres, després de ser presumptament assassinada a ganivetades en un àtic del carrer Conde d’Altea de València pel seu company sentimental, Alberto L. H., un advocat i professor associat de Dret i Criminologia, de 35 anys, amb el qual portava menys de tres mesos de relació.